สวัสดีครับ มีอาการชาตามนิ้วมือนิ้วเท้าและทั้งแขนและขาเป็นบางครั้ง แล้วมีอาการชาแปร๊บๆบริเวณท้องน้อยฝั่งซ้ายด้วยครับ ตอนนอนชอบนอนตะแคงแล้วสังเกตุว่าแขนและขาจะมีอาการชาด้วยครับ หรือแม้กระทั่งนั่งไขว่ห้างแค่แป๊บเดียวก็จะมีอาการชาทั้งขาข้างที่ไขว่ด้วยอ่ะครับ
สวัสดีค่ะ อาการชาตามปลายนิ้วมือและเท้าดังกล่าวมา และที่แขนขาเป็นบางครั้ง อาจจะเกิดจากปลายเส้นประสาทอักเสบอาจเกิดจากการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง หรือเป็นโรคทางผิวหนังโรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น แต่มักไม่เป็นหลายๆตำแหน่งพร้อมกัน การบาดเจ็บของเส้นประสาท กระดูกทับเส้น นรองกระดูกเคลื่อน หรือมีเส้นเลือดในสมองขาดเลือดเป็นบางส่วน มักเป็นชาแบบหนาๆ เป็นข้างเดียว ไม่เป็นไปหลายๆบริเวณทั้งสองข้างค่ะดังนั้นหากยังมีอาการชาเป็นเรื้อรัง ชามากขึ้นเรื่อยๆ หรือมีกล้ามเนื้ออ่อนแรงร่วมด้วย ควรไปพบแพทย์เพื่อตรวจเพิ่มเติมเบื้องต้นไม่ไปกดทับบริเวณที่มีอาการ ฝึกยืดเหยียดกล้ามเนื้อด้วยการออกกำลังกาย กินอาหารให้ครบ 5 หมู่ งดการดื่มเครื่องดื่มแอลกอฮอล์